text: ГЕРБ внася вот на недоверие заради "провала на правителството в икономическата политика" – Свободно слово
  14.06.2022 admin България 0
  Делян Добрев определи инфлацията като "галопираща": "Тази инфлация не се дължи на войната, защото ако погледнете в Европа, там инфлацията е наполовина. Част от инфлацията у нас може да се обясни, друга не е обяснима. Тази, която може да се обясни, е с некадърността на правителството. те всеки месец карат бизнеса да се моли компенсациите да продължат". Той смята, че необяснимата инфлация се дължи и на лобизъм, и корупция. Даде пример с повишаването на цените на горивата и природния газ: "Защо е необяснимо – цената на петрола е същата като през 2012 г., акцизите – също, ДДС – също".
  "Парламентарната група на ГЕРБ е подготвила мотивите си и е събрала подписи. Утре внасяме вота. На кого ще разчитаме – вярваме, че в това НС има хора, които са господари на себе си. Ще поканим всички, като поканим първо най малката парламентарна група. Ще водим разговор в българския парламент, не в мола, не в лаборатории, не в апартаменти. На България сега ѝ трябват държавници, стабилност и сигурност и всичко това минава през оставка", уточни Десислава Атанасова.
  По думите на Тома Биков вотът на недоверие цели стабилизация на политическата система: "Нашата цел не е просто това правителство да приключи злополучния си мандат. Нашата цел е, дори ако щете, да помогнем на БСП и "Демократична България" да излязат от тази неловка ситуация, в която се намират и е напът да ги приключи като политически субекти".